L’Alumnat de l’IES Federica Montseny, finalista en el concurs ‘Blue deal for the future’
2025-07-24

L’alumnat de l’IES Federica Montseny de Burjassot ha sigut seleccionat com a finalista regional en una de les categories en el concurs  ‘Blue deal for the future’. L’institut burjassoter ha participat amb el projecte Another Energy is possible!

L’objectiu d’aquest concurs, tal com han assenyalat fonts de l’IES, és conscienciar i implicar activament els estudiants en la construcció d’un “futur blau”, ampliant els seus coneixements relacionats amb aquestes energies. Es pretén potenciar l’excel·lència, les competències i les habilitats metodològiques adquirides pels alumnes i, al mateix temps, ampliar els seus coneixements relacionats amb l’Energia Blava.

Els estudiants tindran l’oportunitat de participar en un projecte internacional i provar-se a si mateixos en temes innovadors que, al seu torn, els permetran augmentar els seus coneixements i habilitats.